2025eko ekainaren 25a
Unión del Pueblo Navarro talde parlamentarioari atxikitako foru parlamentari Ángel Ansa Echegaray jaunak PES-11-25/00223 galdera egin zuen NaVEAC Drive-LAB proiektuari buruz, idatziz erantzun zekion. Bada, Nafarroako Gobernuaren Unibertsitateko, Berrikuntzako eta Eraldaketa Digitaleko kontseilaria naizen aldetik, honako hau jakinarazten dut egindako galderei erantzunez: 
Berrikuntzako zuzendari nagusiaren abenduaren 20ko 319E/2021 Ebazpenaren bidez, 4.443.750 euroko gastua baimendu zen Ibilgailu elektrikoa, autonomoa eta konektatua garatzeko NAVEAC Drive-Lab proiektua ezartzeko —proiektua REACT UE baliabideekin finantzatu zen EGEF 2014-2020 programa operatiboaren bitartez zuzeneko emakidako prozeduraren bidez—, eta dirulaguntzaren oinarri arautzaileak onetsi ziren.
Next Generation tresnaren barruko REACT-EU funtsak 12.400 milioi euro ditu Espainiarako, eta haietatik, funts horren konturako 147,8 milioi euro Nafarroara bideratuta daude.

Honako hau izan zen emakida-urteen araberako banaketa:
	2021eko ekitaldia
	2022ko ekitaldia
	2023ko ekitaldia
	GUZTIRA

	888.750 euro
	1.777.500 euro
	1.777.500 euro
	4.443.750 euro


Emakidako gastu-partiden araberako aurrekontuaren banakapena eta proiektuaren bi mugarrietan egindako ordainketak taula honetan jaso dira:
	Kontzeptua
	EMAKIDA
	ORDAINDUTAKO zenbatekoa
1. MUGARRIA
(2021/1/1-2022/4/30)
(eurotan)
	ORDAINDUTAKO zenbatekoa
2. MUGARRIA
(2022/5/1-2023/9/30)
(eurotan)
	ORDAINDUTAKO
zenbatekoa
GUZTIRA
(2021/1/1-2023/9/30)
(eurotan)

	Inbertsioak
	2.927.892,00 
	 758.777,71   
	2.167.667,38
	2.926.445,09   

	Langileak
	1.011.916,00 
	 261.394,45   
	709.926,50
	971.320,95   

	Materialak
	   289.305,00 
	 22.053,04   
	89.890,70
	111.943,74   

	Kanpoko lankidetzak
	     62.850,00 
	 31.022,28   
	41.255,22
	72.277,50   

	Beste gastu batzuk
	 
	67.409,31   
	124.719,71
	192.129,02   

	Zeharkako kostuak
	   151.788,00 
	 39.209,17   
	106.488,97
	145.698,14   

	Guztira
	4.443.750,00 
	1.179.865,96   
	3.239.948,48
	4.419.814,44   


Proiektua 2023ko irailaren 30ean bukatu zen, eta Nafarroako Gobernuak, guztira, 4.419.814,44 euro ordaindu zituen.
Feder REACT funtsetatik izandako diru-sarrerak, guztira, 4.415.299,48 eurokoak izan ziren, eta 2025eko martxoaren 20an jaso ziren.

Ekintzen araberako banakapena hau da:
	Kontzeptua
	Langileak + Zeharkako kostuak*
	VEAC plataforma
	Hiri barneko zirkuitua
	Azpiegiturak
	Logistika-laborategia

	Inbertsioak
	 
	319.820,51 
	    283.295,65 
	     2.044.587,04 
	       278.741,89 

	Langileak
	  971.320,95 
	
	
	
	

	Materialak
	 
	    11.072,19 
	      18.563,67 
	          69.215,00 
	         13.092,88 

	Kanpoko lankidetzak
	 
	      9.332,28 
	               -   
	          62.945,22 
	                        -   

	Beste gastu batzuk
	 
	    64.058,01 
	       6.291,50 
	         70.562,13 
	         51.217,38 

	Zeharkako kostuak
	  145.698,14 
	
	
	
	

	Guztira
	1.117.019,09 
	  404.282,99 
	  308.150,82 
	     2.247.309,39 
	       343.052,15 


*Langileen zenbatekoak eta zeharkako kostuak ez daude ekintzen arabera banakatuta.
Proiektuak egoera hau du gaur egun:
•
Simulazio-plataforma batzuk garatu dira, haien bitartez gidatzen laguntzeko sistemak, sentsoreak eta eragiketak birtualki birsortzeko, era horretan probak kontrolpeko ingurunean egin daitezen benetan hedatu aitzin. 
•
Metodoak eta tresnak garatu dira ibilgailu elektrikoen elementuen segurtasun funtzionala ebaluatzeko. 
•
Instalazioak ezarri dira VEACen osagaien eta sistemen erresistentzia eta iraunkortasuna probatu eta ebaluatzeko. 

•
Trafikoa neurtzeko sistemak eta V2X komunikazioak garatu eta benetako zirkuitu batean ezarri dira, ibilgailuen eta ingurunearen arteko komunikazioa ebaluatzeko, gidatze autonomorako funtsezko betekizuna baita. 
•
Sentsore aurreratuekin probak egin dira, hala nola kamera, radar eta LiDAR sistemekin. Sentsore horiek garrantzitsuak dira ibilgailuaren ingurunea hautemateko, eta funtsezkoak gidatze autonomo segururako. 
•
Ekipoak eta prozedurak ezarri dira ibilgailu elektrikoetan erabilitako energia biltegiratzeko sistemen eta baterien efizientzia eta iraunkortasuna ebaluatzeko.
•
Ibilgailu elektrikoarekin hertsiki lotutako metodologiak eta teknologiak garatu dira, eta halakoetan zenbait alderdi —hala nola segurtasuna, arintzea, erosotasuna eta pertsonalizazioa— funtsezko gaiak dira etorkizuneko ibilgailuak hobetzeko, bai erabiltzailearen pertzepzioaren ikuspegitik, bai ingurumenaren arloan. 
•
VEACen eta bestelako azpiegituren arteko konektibitatea ebaluatzeko probak egin dira. 
•
Kontrolerako teknologia aurreratuak garatu dira automatizatzeko eta 4.0 industriarako joeren ildotik. 

•
Hiri barneko zirkuituan integratutako nabigazio autonomoko aplikazioak garatu dira. 
Gaur egun, ezagutza enpresei transferitzen ari zaie, eta horretan ari da, hain zuzen, Naitec. 
Proiektuaren aplikazioari dagokionez, espero izatekoa da proiektu honetan hartutako esperientziek eta ezagutzek Nafarroako bestelako garapen- eta berrikuntza-proiektuak bultzatzen jarraitzea, eta halakoek komunitatea eraldatzen laguntzea mugikortasun jasangarriagoa, berritzaileagoa eta konektatuagoa izateko.
NaVEAC Drive-Lab proiektuaren helburua hauxe da: Nafarroa are bizkorrago egokitzea ibilgailu elektriko, autonomo eta konektaturanzko (VEAC) trantsizioan.
Proiektuak laborategi bizia bihurtu nahi du, eta ikuspegi osoa eman nahi dio mugikortasunaren ekosistemari, merkatuan irtenbide sendoak azkarrago sar daitezen, laborategiko inguruneetan eta benetako egoeretan frogatuak.
Garatutako jarduera ildoen gainean, nabarmentzekoa da proiektuan garatutakoak lau azpiproiektu hauetan garatu direla:

Osagai berriak testatzeko eta homologatzeko azpiegiturak.
Horretarako, honako hauek garatu dira:
-Propultsio-sistemak testatzeko eta karakterizatzeko plataforma bat: plataformak barne hartzen ditu propultsio-sistema elektrikoetarako, entseguko eta balidatzeko gaitasunak, bai bidaiarien ibilgailuetan, bai industria-ibilgailuetan; hori horrela, askotariko alderdiak lantzen ahal dira, hala nola efizientzia, zarata, bibrazioak, erosotasuna, portaera termikoa eta abar.
-ADAS sistemetarako testatze birtualeko laborategi bat: Hardware-in-the-loop saiakuntza-bankua ezartzeak aukera ematen du gidatzen laguntzeko sistemak garatu eta balidatzeko (hala softwarea nola hardwarea), horrela lantzen ahal dira, besteak beste, detektatzeko zehaztasuna eta errendimendua, ibilgailuaren erreakzio- eta erantzun-denborak, fidagarritasuna, sendotasuna eta abar.
-3D inprimatze elektroniko bidez egindako produktu berritzaileak diseinatu eta prototipatzeko azpiegitura: geruzaz geruza fabrikatzeko aukera ematen du; hala bada, azpiegitura efizientea eta moldakorra da, eta era berean, 3Dn inprimatzea ahalbidetzen du; horri esker, zenbait alderdi hobetzen dira, hala nola diseinua, prototipatzeko azkartasuna eta masako pertsonalizazioa, besteak beste.
Esperimentatzeko VEAC Nafarroa plataforma: 
-Plataforma elektrikoa/zero emission ibilgailua sortu da. Aukera ematen du mugikortasun automatizatu, konektatu eta jasangarriarekin lotutako teknologiak diseinatzeko, saiatzeko eta hedatzeko. 
-Goi-tentsioko ibilgailu elektrikoen mailako gaikuntza orokorra: jarduteko metodologiak eta prozedurak zehaztea ahalbidetzen du, arriskuak arintzeko eta goi-tentsioko ibilgailu elektrikoen inguruneetan lan egiten duten pertsonen segurtasuna zaintzeko. 
Epe labur/ertainera, aukera ematen du ezagutzak teknologia hibridoak (H2) eta elektrikoak dituzten bestelako ibilgailuetara transferitzeko.
-Ibilgailu elektrikoarekin hertsiki lotutako metodologiak eta teknologiak garatzea; halakoetan zenbait alderdi —hala nola segurtasuna, arintzea, erosotasuna eta pertsonalizazioa— funtsezko gaiak dira etorkizuneko ibilgailuak hobetzeko, bai erabiltzailearen pertzepzioaren ikuspegitik, bai ingurumenaren arloan.
Hiri barneko zirkuitua: erreferentziako ingurunea sortu da VEACekin lotutako askotariko teknologiak eta funtzionalitateak diseinatu, saiatu eta hedatzeko, barne hartuta bai ibilgailuetan jarritako teknologiak, bai errepide adimendu eta konektatuen azpiegitura berriekin lotutako teknologiak.
Logistika-laborategia kontrolerako teknologia aurreratu, adimendun eta robotikoak garatzeko:
Azpiproiektu honek tripulatu gabeko sistema autonomoetarako irtenbideak landu ditu batez ere, hala aireko nola lehorreko eremuan, ikuspegia bereziki aplikazio logistiketan paratuta. Lanean aritu dira teknologiak garatu eta hobetzeko, haien bitartez salgaien kudeaketa eta garraioan tripulatu gabeko ibilgailuen eragiketa efizientea ahalbidetzeko.
Hori jakinarazten dut, Nafarroako Parlamentuko Erregelamenduaren 215. artikuluan xedatutakoa betez.
Iruñean, 2025eko ekainaren 24an.
Unibertsitateko, Berrikuntzako eta Eraldaketa Digitaleko kontseilaria
Juan Luis García Martín
UNAI HUALDE IGLESIAS JAUNA
NAFARROAKO PARLAMENTUKO LEHENDAKARIA

